  Виталий Пронин Шоро-куспо арлыдзы - 35,58 арес: городын пиос егитэсьгес - 35 арес, гуртын одӥг арлы мӧйыесьгес - 36. Огъя пиос уло ог 63 ар (нылкышноос - 76 ар). Приволжск федерал округын воргоронъёс тужгес кема уло Татарстанын - 66 ар, тужгес ичи - Пермь котырын - 62 ар. Удмуртстат ивортэмъя, шаерамы улэ 697 сюрс 965 пиосмурт, со 15 процентлы ичигес нылкышноослэсь. Пиосмуртъёс пӧлын тужгес трос 20-24 но 25-29 аресъемъёс, мукет сямен вераса, кышнояськыны вуэмъёс. Та арлыдъемъёс тросгес уло городъёсын но Дэри, Ува но Эгра ёросъёсын - карт татысь утчано, иське. Воргоронъёс 25-34 аресказы ӵемгес кышноясько. Семьяен улӥсьёс пӧлысь 15-ез кышнояськиллям, 18 арессэс тырмытытэк. Котькуд 1000 пиосмуртлы быдэ усе 1 сюрс 174 нылкышно. 30-34 аресъемъёс пӧлын пиосъёс уката но ичи, нылъёсын ӵошатыса. 66 процентэз воргоронъёс кын куртчон вакытазы вуэмын, 21 процентэз пиналэсь ай, 13 процентэз пенсие потэмын. Кылем ар понна диспансеризацилэн йылпумъянъёсызъя воргоронъёс пӧлын сюлэм висёнъёсын курадӟисьёс 7 процентлы тросгес, нылкышноос пӧлын сярысь  